[bookmark: _Hlk238126042]DARBUOTOJŲ MOKYMOSI IR TOBULĖJIMO REZULTATAI, 2025 metai

9 KRITERIJUS: Socialinių paslaugų teikėjas taiko personalo kvalifikacijos kėlimo priemones remdamasis asmeniniu ugdymosi, nuolatinio mokymosi ir tobulėjimo planu. 

Rodiklis: susideda iš dviejų dalių; 1) darbuotojų, teigiamai įvertinusių  profesinio tobulinimosi poreikių tenkinimą; 2)  įgytų žinių pritaikymą profesinėje veikloje procentas nuo visų tobulinusių kvalifikaciją skaičiaus.
Rodiklio apskaičiavimo formulė: darbuotojų, teigiamai vertinusių, kiek kvalifikacijos kėlimo veikla tenkino profesinius tobulinimosi poreikius ir kiek įgytas žinias pritaikė savo profesinėje veikloje, procentai nuo bendro kvalifikaciją kėlusių darbuotojų procento 2025 m. Rezultatai vertinami metų pabaigoje.

Kauno kartų namuose (toliau - KKN) darbui su senyvo amžiaus asmenimis yra 34 etatai. Iš viso yra 41 etatas, tiek žmonių nuolat ir dirba. Septyni iš šių darbuotojų nėra susiję su EQUASS licencijuoto padalinio veikla. Personalo ugdymosi, nuolatinio mokymosi ir tobulėjimo rezultatai vertinami kartą metuose, kaip numatyta „Kauno kartų namų personalo kompetencijų tobulinimo valdymo procese“. Iš 41 darbuotojo per 2025 m. mokymuose dalyvavo 38 KKN darbuotojai. Viso dalyvauta 157 kartus.  Metų pabaigoje darbuotojai buvo kviečiami įvertinti mokymus pagal du kriterijus: profesinių poreikių tenkinimo ir įgytų žinių pritaikymo praktikoje. Profesinių poreikių patenkinimo rodikliui išreikšti naudojami teiginiai yra „Mokymai patenkino mano profesinius poreikius“, „Mokymai nepatenkino mano profesinių poreikių“, „Mokymai vidutiniškai patenkino mano profesinius poreikius“. Įgytų žinių panaudojimui profesinėje veikloje rodikliui išreikšti naudojami teiginiai yra „Mokymuose įgytas žinias pritaikiau savo profesinėje veikloje“, „Mokymuose įgytų žinių nepritaikiau savo profesinėje veikloje“ ir „Mokymuose įgytas žinias iš dalies pritaikiau savo profesinėje veikloje“. 

1 pav. 


Kaip matoma 1 paveikslėlyje, 2025 m. 42 proc. dalyvavusių apklausoje atsakė, kad mokymai patenkino profesinius poreikius, apie 8 proc. teigia, kad mokymai vidutiniškai patenkino jų profesinius poreikius, 26 proc. mokymuose dalyvavusių darbuotojų mokymuose įgytas žinias pritaikė savo profesinėje veikloje ir 24 proc. pritaikė dalinai. 
Gautus rezultatus tik dalinai galima palyginti su praėjusių metų rezultatais: 2024 metais 87,8 proc. dalyvavusių apklausoje atsakė, kad mokymai patenkino profesinius poreikius, apie 9 proc. teigia, kad mokymai vidutiniškai patenkino jų profesinius poreikius. Rodiklio dalies apie žinių pritaikymą praktinėje veikloje palyginti nėra galimybės dėl to, kad jis buvo pakeistas. Iki 2025 m. žinių pritaikymas praktikoje buvo matuojamas hipotetiškai, kai personalas iškart po mokymų vertindavo kiek žinių panaudos. Nuo 2025 m. vertinimas atliekamas metų pabaigoje ir darbuotojai gali objektyviau vertinti jau įvykusį faktą. Pilnas šio rezultato palyginimas bus galimas skaičiuojant 2026 m. rezultatus 
2025 m. buvo organizuota 11 vidinių mokymų (taip pat kaip 2024 m.) atsižvelgiant į aktualias temas ir darbe kylančius klausimus. Juose galėjo dalyvauti visi norintys darbuotojai, kurie žodžiu kalbėdami apie pasitenkinimą mokymais ir jų naudą išsakė labai palankius vertinimus, - kad mokymai buvo apie tai ko reikia kasdieniniame darbe, apie tai kas realiai vyksta darbo vietoje, apie darbą su konkrečiais atvejais. 
Išvados:
1. Atnaujinta vertinimo tvarka (vertinimas metų pabaigoje, o ne iškart po mokymų) yra metodologiškai tvirtesnė, nes matuoja faktinį, o ne prognozuojamą pritaikymą, todėl 2025 m. duomenys turėtų būti naudojami kaip atskaitos taškas lyginant su 2026 m. rezultatais.
2. Bendras mokymuose dalyvavusių darbuotojų skaičius rodo aukštą personalo įsitraukimą į mokymosi procesą, tačiau šis aukštas dalyvavimo rodiklis kol kas nekoreliuoja su aukštu pasitenkinimo ar žinių pritaikymo rodikliu. Tai gali reikšti, kad mokymų kiekybė (157 dalyvavimo atvejai) šiuo metu lenkia jų kokybę ar atitikimą realiems darbuotojų poreikiams – šią prielaidą verta kitąmet patikrinti kokybiniu būdu (pvz., trumpu darbuotojų apklausos komentaru).

PASLAUGŲ GAVĖJŲ TEISIŲ SKATINIMO IR UŽTIKRINIMO KASDIENINIAME DARBE REZULTATAI, 2025 metai  
 
16 KRITERIJUS: Socialinių paslaugų teikėjas vertina savo veiklos efektyvumą pagal tai, kaip skatina ir praktiškai užtikrina paslaugų gavėjų teises visose organizacijos veiklos srityse.

Rodiklis: Paslaugų gavėjų, teigiamai vertinusių teisės į užimtumą ir saviraišką užtikrinimą procentinė išraiška.  

Rodiklio apskaičiavimo formulė: paslaugų gavėjų, kurie 2025 m.  teigiamai vertina savo galimybę naudotis teise į užimtumą ir į saviraišką, procentas nuo visų vertinusių. Rezultatai vertinami vieną kartą metų pabaigoje. Kaip rezultatas, kuris parodo paslaugų gavėjų teisių skatinimą ir užtikrinimą kasdieniniame gyvenime 2025 metais yra pasirinkta teisė į užimtumą ir saviraišką. „Pasitenkinimo gyvenimo kokybe klausimyne“ šią sritį paslaugų gavėjai vertina per tris teiginius: 1. Turiu galimybę dalyvauti Kauno kartų namų organizuojamose veikose; 2. Turiu galimybę leisti laisvalaikį kaip noriu; 3. Aš patenkinta (-as) siūlomomis užimtumo veiklomis. Galimi atsakymai yra „nesutinku“, „nei sutinku, nei nesutinku“ ir „sutinku“. 

2 pav. 


Klausimyną pildė 39 Kauno kartų namų gyventojai. Su pirmuoju teiginiu sutinka 32 (85 proc.) asmenys, 6 pažymėjo, kad nei sutinka, nei nesutinka, 1 asmuo nesutinka. Su antruoju teiginiu sutinka 36 gyventojai (92 proc.) , nei sutinka, nei nesutinka 6 asmenys. Su trečiuoju teiginiu sutinka 35 gyventojai (90 proc.), nei sutinka, nei nesutinka 4, nesutinkančių nebuvo. 
Socialinių darbuotojų ir užimtumo specialistės organizuotos 86  grupinės veiklos ir  57  individualios veiklos užsiėmimai. Turėdami platų veiklų pasirinkimą paslaugų gavėjai įgyvendina savo teisę į užimtumą ir saviraišką. 
2 pav. pateikiama iš  2024 ir 2025 metų klausimynų gautų duomenų procentinė išraiška, atskleidžianti gyventojų nuomonės pokytį apie teisės į užimtumo ir saviraiškos įgyvendinimą, sutinkant su klausimyne pateiktais teiginiais.

Išvada: gyventojai 2025 metais lyginant su 2024 metais mato šiek tiek mažiau galimybių dalyvauti įstaigos siūlomose veiklose, tačiau ženkliai didesnis gyventojų skaičius gali pasinaudoti teise organizuoti savo laisvalaikį savarankiškai. Šiuos duomenis pagrindžia trečiojo klausimo atsakymų rezultatai, jog gyventojų pasitenkinimas siūlomomis veiklomis, lyginant 2024 ir 2025 metus, pakilo 14 proc.

ORGANIZACIJOS PARTNERYSČIŲ TEIKIAMOS NAUDOS REZULTATAI, 2025 metai

25 KRITERIJUS: Socialinių paslaugų teikėjas įvertina partnerystės rezultatus ir naudą paslaugų gavėjams ir organizacijai.

Rodiklis: Partnerių teikiamų paslaugų nauda prisidedant prie paslaugų gavėjų gyvenimo kokybės sričių gerinimo paslaugų gavėjų ir įstaigos personalo  požiūriu procentine išraiška.

Apklausoje dalyvavo 26 iš 39 paslaugų gavėjų. Dalis gyventojų (13) nedalyvavo dėl sveikatos būklės.  Apklausoje paslaugų gavėjų buvo prašoma pažymėti, kurie socialiniai partneriai prie kurių gyvenimo kokybės sričių prisideda. 
3 pav.


Lietuvos Raudonasis Kryžius labiau prisideda prie sveikatos ir socialinių ryšių, Kauno apskrities viešoji biblioteka – prie savirealizacijos ir socialinių ryšių, o Lietuvos audiosensorinė biblioteka išsiskiria saugumo jausmo stiprinimu. Vis dėlto visų partnerių veiklose ryškiausia bendra tendencija – didžiausias poveikis tenka socialinių ryšių stiprinimui, o gerbūvio sritis išlieka mažiausiai akcentuojama ir galėtų būti tolesnio stiprinimo kryptis.
4 pav. 

Apklausoje dalyvavo 29 darbuotojai. Buvo pateiktas tas pats klausimas kaip ir paslaugų gavėjams. Bendra tendencija rodo, kad darbuotojų požiūriu partnerystė pirmiausia stiprina socialinius ryšius ir savirealizaciją, o mažiausiai prisideda prie gerbūvio. Tarp organizacijų labiausiai išsiskiria Kauno apskrities viešoji biblioteka, kurioje itin aukštai vertinamas partnerystės poveikis savirealizacijai, bei Lietuvos Raudonasis Kryžius, kuriame aukščiausiai vertinamas partnerystės indėlis į socialinių ryšių stiprinimą. Tuo tarpu Lietuvos audiosensorinėje bibliotekoje ryškiausiai vertinami socialiniai ryšiai, tačiau savirealizacijos sritis įvertinta gerokai žemiau nei kitose organizacijose. Su 2024 metų matavimo rodikliais nėra galimybių palyginti, nes skiriasi rezultato matavimo rodikliai (buvo skaičiai, dabar procentinė išraiška ir pakitęs partnerių skaičius).
Išvada: partnerių veiklos paslaugų gavėjams kuria skirtingą pridėtinę vertę. Kadangi visose organizacijose socialiniai ryšiai yra viena stipriausių partnerystės kuriamų naudų, verta tęsti ir plėsti: bendras partnerių veiklas ir renginius, tarpinstitucinius susitikimus, gerosios praktikos dalijimąsi, bendrus projektus ir mokymus. 

PASLAUGŲ GAVĖJŲ DALYVAVIMO METINIAI REZULTATAI, 2025 metai 

27 KRITERIJUS: Socialinių paslaugų teikėjas įtraukia paslaugų gavėjus kaip aktyvius dalyvius į paslaugų planavimą, teikimą, vertinimą.

Rodiklis: 1. Gyventojų aktyvumas bendruose susirinkimuose, atsižvelgiant į pateiktų ir įgyvendintų pasiūlymų skaičių.  2. Paslaugų gavėjų pildant klausimyną  pateiktų ir įgyvendintų pasiūlymų procentinė išraiška.

Rodiklis parodo paslaugų gavėjų įsitraukimą į paslaugų planavimo, teikimo ir vertinimo procesus bei jų pateiktų pasiūlymų įgyvendinimą. Rodiklio apskaičiavimas susideda iš dviejų dalių: gyventojų susirinkimų metu pateiktų pasiūlymų, susijusių su paslaugų planavimu, teikimu ir vertinimu, skaičius per 2024–2025 metus. Paslaugų gavėjų, pildant pasitenkinimo paslaugomis klausimynus, pateiktų ir įgyvendintų pasiūlymų dalis nuo visų pateiktų pasiūlymų, išreikšta procentais 2025 metais. 
Kauno kartų namai laikosi požiūrio, kad yra būtina įtraukti gyventojus į paslaugų planavimą todėl nuo 2021 m. yra skaičiuojami gyventojų pateikti pasiūlymai dėl teikiamų paslaugų kokybės gerinimo. Gyventojų pateiktų pasiūlymų dėl paslaugų tobulinimo skaičius nustatomas remiantis gyventojų susirinkimų protokolais. Visi paslaugų gavėjų teikti pasiūlymai įgyvendinti 100 procentų.

5 pav.

 
5 pav. diagramoje pateikiamas gyventojų pateiktų pasiūlymų skaičius 2024–2025 metais pagal du pateikimo būdus: pasiūlymus pagal pasitenkinimo teikiamomis paslaugomis klausimynus ir pasiūlymus susirinkimų metu. 2024 m. pagal pasitenkinimo teikiamomis paslaugomis klausimynus buvo pateikti 6 pasiūlymai, o susirinkimų metu – 13 pasiūlymų. Tais metais daugiau pasiūlymų gyventojai pateikė susirinkimų metu. 2025 m. situacija pasikeitė – pagal pasitenkinimo teikiamomis paslaugomis klausimynus pateiktų pasiūlymų skaičius padidėjo iki 10, o susirinkimų metu sumažėjo iki 9. Tai rodo, kad gyventojai aktyviau pradėjo teikti pasiūlymus pildydami klausimynus, o pasiūlymų susirinkimuose šiek tiek sumažėjo. 2025 m. gyventojų įsitraukimas per klausimynus išaugo. Pagrindiniai pasiūlymai:  maisto raciono pakeitimas (5 pasiūlymai), daugiau kineziterapijos užsiėmimų (2 pasiūlymai), pakeisti lankymo valandas, dažniau nuvežti pas gimines, daugiau medicinos paslaugų.
Išvados:
1. Bendras gyventojų pasiūlymų skaičius 2025 m. nepakito, tačiau pasikeitė pasiūlymų teikimo būdas. 2024 m. dominavo pasiūlymai teikti susirinkimų metu, o 2025 m. persvara persikėlė į klausimynus. Tai rodo ne tiek bendro aktyvumo augimą, kiek formos pasikeitimą – gyventojai vis dažniau renkasi anoniminę ar individualią pasiūlymų teikimo formą, o ne kolektyvinę (susirinkimų) formą.
2. Pagrindinių pasiūlymų turinys atskleidžia, kad gyventojų poreikiai koncentruojasi į kasdienio gyvenimo kokybę ir ryšį su artimaisiais, o ne į paslaugų organizavimo ar administracinius klausimus. Dominuoja maisto raciono keitimas (5 pasiūlymai) ir kineziterapijos plėtra (2 pasiūlymai), taip pat lankymo valandų ir vykimo pas gimines klausimai. Tai rodo, kad gyventojams svarbiausia – fizinė savijauta, mityba ir socialiniai ryšiai su šeima, todėl šios sritys galėtų tapti prioritetu planuojant 2026 m. paslaugų tobulinimo priemones.

PASLAUGŲ GAVĖJŲ ĮGALINIMO REZULTATAI, 2025 metai 

29 KRITERIJUS: Socialinių paslaugų teikėjas taiko specifines priemones, kad personalas ir paslaugų vartotojai suprastų, didintų ir gerintų paslaugų gavėjų įgalinimą. 

Rodiklis: Gyventojų, aktyviai dalyvavusių ISGP sudaryme, procentinė dalis nuo visų gyventojų skaičiaus. 

Rodiklio apskaičiavimo formulė: gyventojų, dalyvavusių ISGP sudaryme pagal jų įsitraukimo pobūdį, procentinė dalis nuo visų gyventojų skaičiaus 2024-2025 m. Rezultatai vertinami vieną kartą metų pabaigoje.
Surinkti duomenys rodo, kad 2025 metais iš 47-ų paslaugų gavėjų (100 proc.), 47 proc. aktyviai dalyvavo ISGP sudaryme ir įgyvendinime. Jiems gerai sekėsi reikšti savo nuomonę, siekti išsikeltų tikslų. 

6 pav. 

6 pav. diagramoje pateikiamas 2024–2025 m. gyventojų aktyvaus dalyvavimo rengiant individualius socialinės globos planus (ISGP) palyginimas procentine išraiška. Analizuojami duomenys rodo teigiamą pokytį –  nuo 16 proc. 2024 m. iki 47 proc. 2025 m. padidėjo aktyviai ISGP rengime dalyvavusių gyventojų dalis. Šį rezultatą lėmė gyventojų kaita, kryptingas darbuotojų darbas stiprinant gyventojų įsitraukimą bei aktyvesnis artimųjų dalyvavimas planavimo ir tikslų įgyvendinimo procese. Rodiklių augimas leidžia teigti, kad įstaigoje nuosekliai stiprinamas gyventojų įgalinimas ir savarankiškumo skatinimas. Vis daugiau gyventojų dalyvauja nustatant savo poreikius, formuluojant individualius tikslus ir priimant sprendimus, susijusius su jiems teikiamomis socialinės globos paslaugomis. Tai atitinka į asmenį orientuotos socialinės globos principus ir užtikrina didesnį paslaugų individualizavimą. Taip pat pastebimas  gyventojų iniciatyvumas prisidedant prie įstaigos aplinkos puoselėjimo, estetinės išvaizdos gerinimo. Tai rodo didėjantį gyventojų atsakomybės jausmą, įsitraukimą į veiklas bei norą aktyviai dalyvauti kuriant saugią ir jaukią gyvenamąją aplinką. Reikšmingą įtaką teigiamiems pokyčiams turėjo stiprėjantis bendradarbiavimas tarp gyventojų, jų artimųjų ir darbuotojų komandos. Artimųjų įtraukimas į ISGP rengimą ir įgyvendinimą sudaro sąlygas geriau pažinti gyventojo poreikius, užtikrinti nuoseklų emocinį palaikymą ir efektyviau siekti numatytų tikslų. Komandinis darbas didina pasitikėjimą priimamais sprendimais, stiprina įsitraukimą ir prisideda prie kokybiškesnių socialinės globos paslaugų teikimo.

Išvados:
1. Aktyvus gyventojų dalyvavimas ISGP rengime išaugo.  Tai rodo, kad įstaigoje veiksmingai stiprinamas gyventojų įgalinimas ir į asmenį orientuotas planavimas.
2. Teigiamą pokytį lėmė trys veiksniai: kryptingas darbuotojų darbas su gyventojų įsitraukimu, aktyvesnis artimųjų dalyvavimas ir stiprėjantis bendradarbiavimas tarp gyventojų, artimųjų bei komandos – tai kartu prisidėjo ir prie didesnio gyventojų iniciatyvumo bei atsakomybės jausmo.
3. 

PASLAUGŲ GAVĖJŲ GYVENIMO KOKYBĖS GERINIMO REZULTATAI, 2025 metai 

32 KRITERIJUS: Socialinių paslaugų teikėjas turi aiškią paslaugų gavėjų gyvenimo kokybės koncepciją ir vykdo veiklą, grindžiamą paslaugų gavėjų poreikių vertinimu, siekiant pagerinti jų gyvenimo kokybę.

Rodiklis: Paslaugų poveikis paslaugų gavėjų gyvenimo kokybės sritims.

Rodiklio apskaičiavimo formulė: gyventojų gyvenimo kokybės pokyčio vertinimas atskirose srityse gaunant ilgalaikės globos paslaugas paslaugų gavėjų požiūriu 2024 - 2025 metais. Rezultatai vertinami kartą metuose, pokytis matuojamas kolektyviniu lygmeniu. 

Kauno kartų namų Senelių globos padalinio gyventojų pasitenkinimas gyvenimo kokybe vertinamas „Pasitenkinimo gyvenimo kokybe klausimynu“ Klausimynų gyventojams pagalba siekiama išsiaiškinti jų nuomonę apie pasitenkinimą gyvenimo kokybe penkiose pagrindinėse gyvenimo srityse (savirealizacija, socialiniai ryšiai, saugumas, gerbūvis, sveikata). Instrumentas sudarytas iš 24 teiginių į kuriuos gyventojai pasirenka vieną atsakymą iš trijų galimų: “nesutinku”, “nei sutinku nei nesutinku”, “sutinku”. Atlikus gautų atsakymų analizę ir įvertinus atsakymus „ sutinku“ ieškoma būdų, kaip pagerinti gyventojų pasitenkinimą gyvenimo kokybe tose srityse, kurios bus vertinamos kaip mažiau kokybiškos. Pirmiausiai siekiame išsikelti bei pasiekti asmeninius gyvenimo kokybės gerinimo tikslus ir tai yra fiksuojama gyventojo ISGP. Šiuos tikslus peržiūrime ir vertiname kartą metuose. Kauno kartų namų personalas bei gyventojai supažindinti ir su apibendrintais gyvenimo kokybės vertinimo rezultatais. 

7 pav. 


Visose vertinamose srityse 2025 m. rodikliai yra mažesni nei 2024 m., todėl galima teigti, kad gyvenimo kokybės vertinimas per metus suprastėjo. Savirealizacija išlieka geriausiai vertinama sritis – 2025 m. jai pritarė 89,7 % gyventojų nors rodiklis sumažėjo 2,3 procentinio punkto. Socialinių ryšių vertinimas sumažėjo nuo 92,0 % iki 81,5 %, t. y. 10,5 procentinio punkto. Didžiausias neigiamas pokytis užfiksuotas saugumo srityje – rodiklis sumažėjo nuo 93,0 % iki 80,8 % (12,2 procentinio punkto). Gerbūvio vertinimas sumažėjo nuo 93,0 % iki 86,2 %, tačiau išliko vienas aukščiausių tarp visų sričių. Sveikatos srities vertinimas sumažėjo nuo 88,0 % iki 80,0 %, t. y. 8 procentiniais punktais. 
2024 m. visų gyvenimo kokybės sričių vertinimai buvo labai aukšti (88–93 %), tačiau 2025 m. stebimas bendras rodiklių mažėjimas. Didžiausias nuosmukis pastebimas saugumo ir socialinių ryšių srityse, o mažiausias – savirealizacijos srityje. Nepaisant sumažėjimo, visos sritys 2025 m. vis dar vertinamos gana palankiai – jų rodikliai išlieka ne mažesni kaip 80 %.
8  pav.

Rezultatuose stebima, kad paslaugų gavėjai su teiginiais apie atitinkamas gyvenimo sritis sutinka: 86,5 proc. – savirealizacijos sritis, 83 proc. – socialiniai ryčiai, 89 proc. - saugumas, 83,2 proc. – gerbūvis ir sveikata – 84 proc. Teiginiai su kuriais paslaugų gavėjai nei sutinka nei nesutinka: 14 proc. – sveikata, 11 proc. – saugumas, 16,8 proc. – gerbūvis, 13,5 proc. – savirealizacija, 13 proc.  – socialiniai ryšiai. Nesutinka, vieną ar kitą gyvenimo sritį vertina kaip ne kokybišką labai mažas procentas paslaugų  gavėjų, kurių ISGP pagal galimybes numatomos priemonės gyvenimo kokybei pagerinti. 
Svarbu paminėti, kad nuo 2024 m. paslaugų gavėjų gyvenimo kokybės rezultatai lyginami ir individualiu lygmeniu. 
Išvados: 
1. Lyginant 2024-2025 m. duomenis, mažėjimas fiksuojamas saugumo ir socialinių ryšių srityje, o tai išsiskiria iš bendro, palyginti tolygaus, visų sričių mažėjimo tendencijos. Kadangi šios dvi sritys krenta gerokai daugiau nei kitos (savirealizacija, gerbūvis, sveikata), verta jas nagrinėti atskirai, o ne tik konstatuoti bendrą mažėjimą – galimai jas paveikė tas pats arba susiję veiksniai (pvz., personalo, gyventojų kaita, pasikeitusi sveikata, saugumo suvokimo pokytis). Rekomenduotina šias dvi sritis įtraukti į artimiausią paslaugų kokybės aptarimą, susirinkimo dienotvarkę kaip prioritetines, kartu patikrinant, ar rodiklių mažėjimas nesutampa su metodikos ar apklausos imties pokyčiais (pvz., mažesniu respondentų skaičiumi, kitokiu klausimo žodiniu formulavimu pildant klausimyną), nes tai galėtų iš dalies paaiškinti vertinimo kritimą.
2. Visose penkiose srityse dominuoja teigiamas vertinimas, o nesutinkančiųjų dalis yra minimali – tai rodo bendrai aukštą paslaugų kokybę, tačiau saugumo sritis (89 proc. sutinka, tik 11 proc. neapsisprendę) išsiskiria kaip stipriausiai vertinama, o gerbūvis  – kaip santykinai silpniausia. Vertėtų atkreipti dėmesį, kad ši individualizuota, nuo 2024 m. taikoma vertinimo forma (per ISGP) leidžia ne tik stebėti bendrą tendenciją, bet ir tikslingai reaguoti į konkrečius atvejus, kai paslaugų gavėjas sritį vertina neigiamai.




PASLAUGŲ GAVĖJŲ ĮTRAUKIMO Į INDIVIDUALIŲ PLANŲ RENGIMĄ REZULTATAI, 2025 metai

35 KRITERIJUS: Socialinių paslaugų teikėjas įtraukia paslaugų gavėjus į Individualaus plano rengimą ir priežiūrą, kad užtikrintų paslaugų gavėjo asmeninį indėlį į jo/jos individualų planą

Rodiklis: Paslaugų gavėjų savarankiškai išsikėlusių asmeninius tikslus ISGP skaičius procentine išraiška. 

Rodiklio apskaičiavimo formulė: gyventojų, savarankiškai iškėlusių savo asmeninius tikslus ISGP, skaičiaus santykis su bendru paslaugų gavėjų skaičiumi 2024-2025 m. Rezultatai vertinami vieną kartą metų pabaigoje.

Kauno kartų namai įtraukia gyventojus į Individualaus socialinės globos plano (toliau - ISGP) rengimą ir peržiūrą. Tai laikoma gyventojo asmeniniu indėliu. Jei dėl fizinių ar psichinių sveikatos sutrikimų gyventojas negali išsakyti savo nuomonės sudarant ISGP, jis sudaromas su specialistų, giminaičių (globėjų) pagalba. Šis planas pildomas ne rečiau, kaip kartą per metus arba pasikeitus gyventojo poreikiams ir/ar kitoms aplinkybėms. Gyventojas išsikelia siektiną tikslą /svajonę ir įrašo (su darbuotojo pagalba tai į ISGP. Gyventojas (esant poreikiui su darbuotoju) metus laiko (iki kito ISGP sudarymo) siekia išsikelto tikslo/svajonės.
9 pav. 



2024–2025 m. gyventojų, savarankiškai išsikėlusių savo tikslus, dalis reikšmingai padidėjo. Nors bendras gyventojų skaičius sumažėjo nuo 49 iki 47 asmenų (2 asmenimis arba 4,1 %), tikslus išsikėlusių gyventojų skaičius padidėjo nuo 11 iki 22 asmenų, t. y. padvigubėjo.
2024 m. savo tikslus buvo išsikėlę 22,45 % visų gyventojų, o 2025 m. – jau 46,81 %. Tai reiškia, kad per metus šis rodiklis padidėjo 24,36 procentinio punkto, arba daugiau nei du kartus.
Šie rezultatai rodo teigiamą pokytį – 2025 m. gerokai didesnė gyventojų dalis aktyviai dalyvavo planuojant savo veiklą ir kėlė asmeninius tikslus, kas gali būti siejama su didesniu savarankiškumu, motyvacija ir įsitraukimu į individualų ugdymo ar socialinės pagalbos procesą.

Išvados:
1. Tikslus išsikėlusių gyventojų dalies padvigubėjimas esant tik nežymiam bendram gyventojų skaičiaus sumažėjimui rodo, kad pokytis nėra atsitiktinis populiacijos struktūros efektas, bet atspindi realų įgalinimo praktikos (ISGP rengimo, darbuotojų pagalbos gyventojui formuluojant tikslą) pagerėjimą – tai svarus argumentas įgalinimo ir į asmenį orientuoto požiūrio principams pagrįsti.
2. Kadangi vis dar daugiau nei pusė gyventojų savarankiškai tikslo neišsikėlė, svarbu pažymėti, kad taip yra dėl sveikatos būklės – sunkios negalios (t. y. ISGP sudarytas su specialistų/artimųjų pagalba objektyviai negalint kitaip). 


ĮVERTINIMO REZULTATAI: KOKIA APIMTIMI ORGANIZACIJA UŽTIKRINA PASLAUGŲ TEIKIMO TĘSTINUMĄ?, 2025 metai

36 KRITERIJUS: Socialinių paslaugų teikėjas užtikrina, kad paslaugų gavėjui būtų prieinamas paslaugų tęstinumas nuo ankstyvosios intervencijos iki paramos ir palaikymo po paslaugos suteikimo priklausomai nuo bėgant laikui besikeičiančių reikalavimų.

Rodiklis: Gyventojų, kuriems užtikrintos sveikatos priežiūros paslaugos už įstaigos ribų, skaičiaus procentinė išraiška.

Rodiklio apskaičiavimo formulė: paslaugų hospitalizuotiems gyventojams, kuriems buvo organizuojamos tęstinės paslaugos už įstaigos ribų, skaičiaus santykis su hospitalizavimo atvejų skaičiumi procentais. Rezultatai vertinami vieną kartą metų pabaigoje.
Gyventojų, kuriems išvykus į gydymo įstaigas buvo užtikrintas paslaugų tęstinumas, skaičius nustatytas remiantis Kauno kartų namų gyventojų išvykimo į gydymo įstaigą 2025 m. registracija, hospitalizuojamam gyventojui skirtame žurnale pažymint suteiktų tęstinių paslaugų atvejus.
Teikiamų tęstinių paslaugų apimtis nustatoma pagal tai, kiek kartų hospitalizacijos metu įstaigos gyventojai gavo tęstines paslaugas iš Kauno kartų namų darbuotojų. Šias paslaugas sudaro: transportavimo paslaugos, įstaigos darbuotojo tarpininkavimas užtikrinant gyventojo poreikių tenkinimą, gyventojo asmeninių pageidavimų išpildymas, aprūpinimas asmeniniais daiktais, higienos paslaugų suteikimas, dvasinių poreikių patenkinimas, komunikacija su artimaisiais ir medicinos personalu, kita. Per 2025 m. laikotarpį hospitalizuotiems įstaigos gyventojams suteiktų tęstinių paslaugų skaičiaus santykis su hospitalizacijos atvejų skaičiumi pateikiamas 10 pav.

10 pav.


Tęstinių paslaugų suteikimo ir hospitalizacijos atvejų santykis, kai 86,67 proc. (26 kartai) tęstinės paslaugos buvo gautos ir 13,33 proc. (4 kartai), kai negautos, paaiškinamas tuo, jog keturis kartus paslaugų gavėjai buvo hospitalizuoti tik vienai dienai, ir jie buvo lydimi artimųjų arba greitosios medicinos pagalbos tarnybos paslaugomis naudojosi savarankiškai.
Įvertinus gyventojų išvykimo į gydymo įstaigą gydytis duomenis nustatyta, kad 2025 m. Kauno kartų namų gyventojai buvo hospitalizuoti 30 kartų. Per šį laiką hospitalizuotiems gyventojams tęstinės paslaugos buvo suteiktos 69 kartus, kas sudaro 2,3 paslaugų suteikimo kartų vienam hospitalizavimo atvejui. Lyginant su 2024 m. duomenimis (4,39 kartai vienam hospitalizacijos atvejui), šis rezultatas užfiksuotas dėl sumažėjusios hospitalizacijos trukmės.
Siekiant įvertinti įstaigoje teikiamų tęstinių paslaugų raišką, pateikiamas hospitalizuotų gyventojų, kuriems buvo organizuojamos tęstinės paslaugos už įstaigos ribų, skaičiaus santykis su bendru gyventojų skaičiumi procentais. 
Iš pateiktų rezultatų matyti, jog 2025 m. įstaigoje gyveno 47 asmenys, iš kurių hospitalizacijos paslaugas gavo 18 gyventojų.

Išvada:
Kauno kartų namų paslaugų gavėjams buvo visapusiškai užtikrintas teikiamų paslaugų tęstinumas hospitalizacijos metu, papildomas paslaugas jiems teikiant dėl atsiradusio poreikio.


REZULTATAI, RODANTYS PASLAUGŲ REZULTATUS IR NAUDĄ PASLAUGŲ GAVĖJAMS INDIVIDUALIU IR KOLEKTYVINIU POŽIŪRIU, 2025 metai

43 KRITERIJUS: Socialinių paslaugų teikėjas fiksuoja suteiktų paslaugų rezultatus ir naudą paslaugų gavėjui individualiu ir kolektyviniu požiūriu.

Rodiklis: Paslaugų poveikis paslaugų gavėjų gyvenimo kokybės sritims įstaigos ir individualiu lygmeniu.

Rodiklio apskaičiavimo formulė: teigiamas paslaugų gavėjų GK pokytis atskirose srityse gaunant ilgalaikės globos paslaugas paslaugų gavėjų vertinimu 2024 - 2025 m. Rezultatai vertinami metų pabaigoje. Lyginimas paskutinių dviejų metų rezultatas. 

Gyvenimo kokybės klausimyną gyventojai pildė savarankiškai arba su socialinės darbuotojos pagalba. Klausimyne yra 24 teiginiai prie kurių reikia pažymėti vieną iš trijų atsakymų: “nesutinku”, “nei sutinku nei nesutinku”, “sutinku”. Diagramoje pateikiamas tik „sutinku“ vertinimas, siekiant atskleisti teigiamą teikiamų paslaugų pokytį.

11 pav. 
2024 m. 88 proc. gyventojų teigiamai įvertino sveikatos sritį, o 2025 m. – 80 %. Tai 8 procentinių punktų sumažėjimas. Gerbūvis 2024 m. rodiklis siekė 93 %, o 2025 m. – 86 %, sumažėjo 7 procentiniais punktais. Saugumas 2024 m. vertinimas buvo 93 %, o 2025 m. – 81 %. Tai didžiausias kritimas – 12 procentinių punktų. Socialiniai ryšiai 2024 m. rodiklis sudarė 92 %, o 2025 m. – 82 %, sumažėjo 10 procentinių punktų. Savirealizacija 2024 m. buvo įvertinta 92 %, o 2025 m. – 89 %, todėl sumažėjimas mažiausias – tik 3 procentiniai punktai. Taigi, kolektyviniu lygmeniu aukščiausiai abiem metais buvo vertinami gerbūvio, saugumo ir savirealizacijos aspektai. Didžiausias neigiamas pokytis užfiksuotas saugumo srityje, o mažiausias – savirealizacijos. Nepaisant sumažėjusių rodiklių 2025 m., visų sričių vertinimai išliko gana aukšti ir viršijo siekiamą 80 % ribą. 
Individualus požiūris leidžia detaliai analizuoti, kaip konkreti paslauga paveikė atskirą asmenį. Detalesnė analizė pateikta individualiose bylose, kur lyginami klausimynų duomenys iš 2024 ir 2025 metų. Šis procesas leidžia pastebėti asmens progresą, gyvenimo kokybės pokyčius, iššūkių sprendimą ar pasitenkinimą gautomis paslaugomis. Kiekvieno asmens gyvenimo kokybės diagramos laikomos asmens bylose ir peržiūrimos, siekiant palyginti praėjusių metų rezultatus  ir panaudoti jų duomenis sudarant metinius ISGP. Paslaugų gavėjų gyvenimo kokybės pokytis individualiu lygmeniu – tai rodiklis, atspindintis, kaip paslaugos paveikė asmens kasdienybę, gerovę ir savijautą. Jis matuojamas atsižvelgiant į pagrindines gyvenimo sritis: savirealizaciją, socialinius ryšius, saugumą, gerbūvį ir sveikatą. Šis vertinimas leidžia suprasti, kaip teikiamos paslaugos prisideda prie žmogaus gyvenimo kokybės gerinimo, skatinant didesnį įsitraukimą į bendruomenę, bei emocinį ir fizinį komfortą. Rodiklis pildomas kartą per metus, siekiant stiprinti nuolatinį paslaugų tobulinimą. Žemiau pateikiami dviejų paslaugų gavėjų gyvenimo kokybės pokyčio pavyzdžiai.

12 pav. 
2024–2025 m. gyventojo gyvenimo kokybės vertinimo palyginimas rodo, kad kai kuriose srityse nuomonė pasikeitė. Sveikatos, savirealizacijos srityse 2025 m. atsakymas „sutinku“ sumažėjo nuo 3 iki 2. Gerbūvio vertinimas pagerėjo – „sutinku“ padidėjo nuo 3 iki 4, o „nesutinku“ sumažėjo nuo 2 iki 1. Saugumo srityje taip pat matomas pagerėjimas: „sutinku“ padidėjo nuo 4 iki 5, o „nesutinku“ sumažėjo nuo 4 iki 3. Taigi šio gyventojo vertinimu, 2025 m. labiausiai pagerėjo gerbūvio ir saugumo sritys, o sveikatos, socialinių ryšių ir savirealizacijos vertinimas šiek tiek sumažėjo. 
13 pav.               

Šio gyventojo gyvenimo kokybės vertinimas 2024–2025 m. laikotarpiu pasikeitė nežymiai. Sveikatos srityje 2025 m. gyventojas nurodė 2 teigiamus ir 1 neigiamą vertinimą, todėl, palyginti su 2024 m., vertinimas pagerėjo. Gerbūvio srityje teigiamas vertinimas sumažėjo nuo 4 iki 3, o neigiamas padidėjo nuo 1 iki 2, todėl šioje srityje gyvenimo kokybė vertinama šiek tiek prasčiau. Saugumo srityje pokyčių nenustatyta – tiek 2024 m., tiek 2025 m. išliko 6 teigiami ir 2 neigiami vertinimai. Socialinių ryšių srityje teigiamų vertinimų sumažėjo nuo 5 iki 4, o atsirado 1 neigiamas vertinimas, todėl vertinimas šiek tiek pablogėjo. Savirealizacijos srityje pokyčių nenustatyta – abiem metais išliko 2 teigiami ir 1 neigiamas vertinimas. 2025 m. gyventojo gyvenimo kokybė iš esmės išliko stabili. Teigiamas pokytis pastebimas sveikatos srityje, saugumo ir savirealizacijos vertinimai nesikeitė, tačiau šiek tiek pablogėjo gerbūvio ir socialinių ryšių vertinimas.
Išvada: kolektyviniu požiūriu aukščiausiai per du metus buvo vertinami gerbūvio, saugumo ir savirealizacijos aspektai. Didžiausias neigiamas pokytis užfiksuotas saugumo srityje, o mažiausias – savirealizacijos. Nepaisant sumažėjusių rodiklių 2025 m., visų sričių vertinimai išliko gana aukšti ir viršijo numatytus  80 %.


[bookmark: _Hlk238131910]REZULTATAI, RODANTYS PASLAUGŲ GAVĖJŲ IR KITŲ SVARBIŲ SUINTERESUOTŲ ŠALIŲ PASITENKINIMĄ, 2025 metai

45 KRITERIJUS: Socialinių paslaugų teikėjas matuoja paslaugų gavėjų ir visų suinteresuotų šalių pasitenkinimą remdamasis vidaus ir (arba) išorės vertinimu.

Rodiklis: Gyventojų ir jų artimųjų  pasitenkinimas teikiamomis paslaugomis ir personalo pasitenkinimas darbu.

Rodiklio apskaičiavimo formulė susideda iš trijų dalių: patenkintų teikiamomis paslaugomis gyventojų skaičiaus santykis su bendru gyventojų skaičiumi ir patenkintų teikiamomis paslaugomis artimųjų skaičiaus santykis su bendru apklaustų artimųjų skaičiumi bei  patenkintų darbu darbuotojų skaičiaus santykis su apklausoje dalyvavusių darbuotojų skaičiumi. Rezultatai vertinami ir lyginimas atliekami metų pabaigoje.  

2024 m. apklausoje dalyvavo 34 (69,4 %) iš 49 gyventojų, iš kurių 23,5 % klausimyną pildė savarankiškai, o 76,5 % – su pagalba. 2025 m. apklausoje dalyvavo 47 gyventojai, tai sudarė 100 proc. tais metais gyvenusių gyventojų. Apklausos rezultatai parodė, kad 46,8 % gyventojų klausimyną užpildė savarankiškai, 44,7 % – padedami darbuotojų, o 8,5 % – padedami artimųjų.

14 pav. 

Pateiktoje diagramoje palygintas gyventojų pasitenkinimas įvairiomis teikiamomis paslaugomis 2024 ir 2025 metais. 2025 m. daugumos vertinamų sričių rezultatai sumažėjo, o vienintelėje srityje – santykiuose su darbuotojais – pasitenkinimas išliko labai aukštas ir sudarė 100 proc. Didžiausi pokyčiai: maisto racionu patenkintų gyventojų dalis sumažėjo nuo 58 proc. iki 40 proc. (sumažėjo18 proc.). Skalbimo paslaugomis – nuo 96 proc. iki 55 proc. ( sumažėjo 41 proc.). Sveikatos priežiūros paslaugomis ir priežiūros organizavimu – nuo 68 proc. iki 32 proc. (sumažėjo 36 proc.). Užimtumu ir kitų veiklų organizavimu – nuo 79 proc. iki 59 proc. (sumažėjo 20 proc.). Aplinka ir patalpomis – nuo 88 proc. iki 76 proc. (sumažėjo 12 proc.). Vidaus tvarkos taisyklėmis – nuo 90 proc. iki 75 proc. (sumažėjo 15 proc.). Tarpusavio santykiais – nuo 91 proc. iki 59 proc. (sumažėjo 32 proc.). Santykiai su darbuotojais išliko 100 proc., todėl ši sritis išlieka stipriausia. Vienas iš svarbių veiksnių, galėjusių turėti įtakos 2025 m. rezultatams, yra pasikeitusi gyventojų sudėtis ir didesni jų individualūs poreikiai. Įstaigoje apsigyvena daugiau silpnesnės sveikatos, mažesnio savarankiškumo, didesnės priežiūros ir pagalbos poreikio turinčių gyventojų. Tokiems gyventojams kasdienės paslaugos ir gyvenimo sąlygos gali būti vertinamos jautriau, nes jų lūkesčiai ir poreikiai yra didesni. Todėl net ir išlaikant panašią paslaugų kokybę, gyventojų pasitenkinimo vertinimai gali būti mažesni, nes jų poreikiai tapo sudėtingesni. Taip pat rezultatams galėjo turėti įtakos naujų gyventojų adaptacija, skirtingi ankstesni gyvenimo įpročiai ir lūkesčiai, sveikatos būklės pokyčiai bei didesnis darbuotojų krūvis, aptarnaujant daugiau pagalbos ir priežiūros reikalingų asmenų.
Svarbu pažymėti, kad 100 proc. pasitenkinimas santykiais su darbuotojais rodo, jog darbuotojų bendravimas ir požiūris į gyventojus išlieka stipriąja įstaigos puse. Todėl bendras rezultatų mažėjimas nebūtinai reiškia paslaugų kokybės pablogėjimą – jis gali būti susijęs ir su pasikeitusiais gyventojų poreikiais bei jų sudėties pokyčiais
Sekančioje (15 pav. ) diagramoje matome 8 artimųjų, pildžiusių klausimynus, pasitenkinimo teikiamomis paslaugomis 2024 m. ir 2025 m. palyginimas. 

15 pav.
 

Lyginant 2024-2025 metų rezultatus ryškių skirtumų nėra. 2025 m. apklausos rezultatai išliko labai aukšti. Penkiose iš aštuonių vertintų sričių rezultatai nepakito. Didžiausias teigiamas pokytis nustatytas vertinant skalbyklos teikiamas paslaugas – pasitenkinimas padidėjo 2 procentiniais punktais ir pasiekė 100 %. Nedidelis sumažėjimas nustatytas vertinant vidaus tvarkos taisykles – nuo 100 % iki 98 %. Didžiausias neigiamas pokytis stebimas sveikatos priežiūros paslaugų ir priežiūros organizavimo srityje – nuo 100 % iki 96 %. Tarpusavio santykiai, santykiai su darbuotojais bei aplinka ir patalpos ir 2024 m., ir 2025 m. buvo įvertinti 100 %. Bendrai rezultatai rodo labai aukštą gyventojų artimųjų pasitenkinimo teikiamomis paslaugomis ir gyvenimo sąlygomis lygį.     
Siekiant visapusiško įstaigoje teikiamų socialinių paslaugų vertinimo buvo apklaustas personalas. Pateiktoje anketoje darbuotojai galėjo savo pasitenkinimą darbu įvertinti balais nuo 1 iki 10, kai 1 atitinka atsakymą „labai blogai“, 10 – „puikiai“. Apklausoje dalyvavo 31 darbuotojas. 
16 pav. 
Iš apklausos rezultatų matyti, jog nėra labai ryškaus skirtumo nuo praėjusių metų personalo pasitenkinimo darbu vertinimo. 2024 m. apklausoje dalyvavo 68 proc. darbuotojų, o 2025 m. dalyvavo 91 proc. darbuotojų. Dėl to iš dalies galima sakyti, kad pasitenkinimas darbu šiais metais yra didesnis. 10 – čia ir 9 – iais  balų pasitenkinimą įvertino net po  29 proc. personalo (2024 m. – 52 proc.), vadinasi labai patenkinti darbu yra 28 proc. 8-7 balais pasitenkinimą įvertino 26 proc. personalo (2024 m. – irgi 26 proc.).   
Išvados: 
1. Rezultatai rodo, kad 2025 m. dauguma pasitenkinimo rodiklių sumažėjo (labiausiai – skalbimo paslaugomis, sveikatos priežiūra ir tarpusavio santykiais), tačiau santykiai su darbuotojais išliko 100 proc., o bendras mažėjimas greičiausiai susijęs ne su paslaugų kokybės pablogėjimu, o su pasikeitusia gyventojų sudėtimi – daugėjant silpnesnės sveikatos ir didesnio priežiūros poreikio turinčių asmenų, kurių lūkesčiai ir jautrumas vertinant kasdienes paslaugas yra didesni.
2. Artimųjų pasitenkinimas teikiamomis paslaugomis išliko aukštas, bendras vertinimas išliko teigiamas. Didžiausias teigiamas pokytis nustatytas santykių su darbuotojais ir tarpusavio santykių srityse, o daugiausia dėmesio tobulinant paslaugų kokybę tikslinga skirti sveikatos priežiūros paslaugų gerinimui.
3. Nėra labai ryškaus skirtumo nuo praėjusių metų personalo pasitenkinimo darbu vertinimo.









ĮVERTINIMO REZULTATAI: KOKIU MASTU PASLAUGŲ GAVĖJAI, PERSONALAS IR KITOS SVARBIOS SUINTERESUOTOS ŠALYS SUPRANTA VERSLO REZULTATUS?, 2025 metai 

46 KRITERIJUS: Socialinių paslaugų teikėjas teikia prieinamą, lengvai suprantamą informaciją apie užfiksuotus rezultatus, įskaitant apklausų rezultatus.

Rodiklis: Personalo ir kitų suinteresuotų šalių dalis procentais, supratusių įstaigos veiklos rezultatus ir laikančių juos prieinamais.

Rodiklio apskaičiavimo formulė: vertinamas personalo ir suinteresuotų šalių atsakymų, ar suprantamai pateikta informacija apie įstaigos veiklos rezultatus pasiskirstymas procentais ir atsakymų ar prieinama informacija apie įstaigos veiklos rezultatus pasiskirstymas procentais. Rezultatai vertinami vieną kartą metų pabaigoje.

Kauno kartų namų darbuotojai bei paslaugų gavėjai su visais įstaigos veiklos rezultatais buvo supažindinti susirinkimų metu. Po to rezultatai buvo skelbiami įstaigos internetinėje svetainėje, kur juos galėjo peržiūrėti kitos suinteresuotos šalys ar kiti to pageidaujantys asmenys. 
Siekiant užtikrinti informacijos prieinamumą visiems lankytojams ir suinteresuotoms šalims, pagrindiniuose įstaigos informaciniuose stenduose buvo iškabinta aiški informacija su nuorodomis, kaip ir kur rasti įstaigos einamųjų metų veiklos įvertinimo rezultatus. Ši vizualinė informacija yra nuolat atnaujinama ir lengvai pastebima kiekvienam įstaigą lankančiam asmeniui. Be to, naujai pasirašiusiems darbo sutartį darbuotojams organizuojamos individualios konsultacijos, kurių metu jie yra išsamiai supažindinami su informacijos apie įstaigos veiklos rezultatus prieiga. Konsultacijų metu nauji darbuotojai supažindinami su informacijos skelbimo vietomis (interneto svetaine, informaciniais stendais), supažindinama su ataskaitų struktūra bei paaiškinama, kaip interpretuoti pateikiamus rodiklius. Tai užtikrina, kad kiekvienas darbuotojas, nepriklausomai nuo darbo stažo, turi vienodas galimybes susipažinti su įstaigos veiklos vertinimo rezultatais.
Su rezultatais susipažinę asmenys (paslaugų gavėjai, jų artimieji, socialiniai partneriai ir darbuotojai) buvo kviečiami užpildyti  popierinę anketą apie įstaigos rezultatų pateikimą. Apklausos tikslas – įvertinti, ar įstaigos veiklos rezultatai buvo pateikti tinkamai (ar buvo prieinami) bei ar informacija buvo suprantama įvairioms suinteresuotoms grupėms: paslaugų gavėjams, paslaugų gavėjų artimiesiems, socialiniams partneriams, įstaigos darbuotojams. Iš viso apklausoje dalyvavo 75 respondentai. Didžiausią dalį imties sudarė įstaigos personalas – 33 darbuotojai, kurie sudarė( 44 proc.) visų apklaustųjų. Paslaugų gavėjų grupę atstovavo 18 asmenų( 24 proc.), šeimos narių ar artimųjų grupę – 17 asmenų (23 proc.), o socialinių partnerių grupę – 7 asmenys (9 procentai). 
Apklausos metu respondentų buvo klausiama dviem pagrindiniais klausimais: pirma, ar jiems lengvai pavyko surasti įstaigos veiklos rezultatus, ir antra, ar ši informacija jiems buvo pateikta pakankamai suprantamai. Vertinant prieinamumą, visi be išimties respondentai – 100 procentų kiekvienos grupės atstovų – nurodė, kad įstaigos veiklos rezultatus surado lengvai. Tai rodo, kad informacijos sklaidos priemonės, tokios kaip penki informaciniai stendai su aiškiomis nuorodomis, įstaigos interneto svetainė, vieši susirinkimai bei individualios konsultacijos naujiems darbuotojams, užtikrina patogų ir greitą priėjimą prie rezultatų visoms suinteresuotosioms šalims.
Vertinant suprantamumą, rezultatai pasiskirstė taip: personalas informacijos suprantamumą įvertino 100 proc. teigiamai – visi 33 apklausti darbuotojai nurodė, kad informacija jiems buvo suprantama. Šeimos narių ir artimųjų grupėje taip pat visi 17 respondentų (100 proc.) teigiamai atsakė į klausimą apie suprantamumą. Socialinių partnerių grupėje visi 7 respondentai (100 proc.) informaciją įvertino kaip suprantamą. Paslaugų gavėjų grupėje atsakymai pasiskirstė taip kaip ir kitose respondentų grupėse, teigiamai atsakė 18 iš 18 apklaustųjų, o tai sudaro 100 procentus.
2024 m. 10 proc. respondentų nurodė, kad jiems nesuprantami įstaigos veiklos rezultatai, o 21 proc. nurodė, kad nebuvo lengva rasti pačių rezultatų. Todėl, atliekant vertinimą 2025 m. buvo imtasi priemonių išskirti grupes, kurios dalyvauja kaip respondentai ir užfiksuoti, kuriai grupei rezultatai yra sunkiau prieinami ir/ar sunkiau suprantami.  Kita naudota priemonė – stipri rezultatų sklaida suinteresuotoms šalims, naudota ir lengvai suprantama kalba, visi prieinami informacijos kanalai. Tai davė aukščiausią rezultatą.  

Išvados: 
1. Įstaigos veiklos rezultatų pateikimo prieinamumas yra puikus, kadangi visos tirtos grupės pasiekė 100 procentų teigiamų įvertinimų. 
2. [bookmark: _Hlk192588255]Įstaigos veiklos rezultatų suprantamumo vertinimas taip pat yra aukštas – 100 procentų. Visos grupės viršija 80 procentų siektiną lygį, o tai rodo, kad įstaigos pasirinktos informacijos teikimo priemonės yra veiksmingos ir efektyviai atitinka įvairių suinteresuotųjų grupių poreikius.

[bookmark: _Hlk237348213]VEIKLOS EFEKTYVUMO, PASLAUGŲ TEIKIMO PALYGINIMO REZULTATAI, 2025 metai
50 KRITERIJUS: Socialinių paslaugų teikėjas imasi gerinimo iniciatyvų lygindamas požiūrių efektyvumą, paslaugų teikimo rezultatus, veiklą ir paslaugų gavėjų gautus rezultatus.
Rodiklis: Kauno kartų namų paslaugų gavėjų saugios ir įgalinančios aplinkos palyginimas su kitomis socialinių paslaugų įstaigomis.
Įgalinimo rodiklio palyginimas atliekamas pagal internetinėse svetainėse pateikiamus EQUASS rezultatus ir apsilankant kitose įstaigose 2025 metais. Rezultatai vertinami vieną kartą metų pabaigoje.
17 pav.
	Eil.
nr.
	Lyginimosi sritys (veiklos, metodai, efektyvumo rezultatai ir kt.)
	Mūsų įstaiga  Kauno Kartų namai
	Kita organizacija
	Gerinimo rezultatai arba įgyvendintos gerinimo veiklos, data, rezultatai, pastabos


	1.
	Įgalinančios aplinkos kūrimas paslaugų gavėjams.
	Įstaigos gyventojų naudojamose erdvėse buvo naudojami standartiniai sieniniai kalendoriai.
	2025 m. rugpjūčio 20 d. lankėmės Anykščių socialinės globos namuose, kur dėmesį patraukė įstaigoje naudojamas kalendorius, skirtas padėti globos namų gyventojams geriau orientuotis laike ir kasdienėje veikloje. Buvo pristatytas šios priemonės veiksmingumas ir teigiamas poveikis gyventojų savarankiškumui bei orientacijai.
	2025 m. lapkričio mėnesį įsigijome du medinius – orientacinius kalendorius padedančius vyresnio amžiaus asmenims orientuotis laike, palaikyti pažintinius gebėjimus ir emocinę gerovę. Gyventojų reakcijos parodė, kad šios priemonės įsigijimas pasiteisino. Pastebėta, jog reguliarus kalendoriaus atnaujinimas ugdo gyventojų savarankiškumą, suteikia dienai struktūrą bei mažina dezorientacijos ir nerimo riziką asmenims, turintiems atminties sutrikimų ar sergantiems demencija.

	2.
	Saugios aplinkos kūrimas paslaugų gavėjams.
	Įstaiga turėjo 2 neštuvus, skirtus gulinčių ar sunkiai judančių ligonių pernešimui evakuacijos atveju.
	2025 m. birželio 12 d. lankėmės Socialinės globos centre „Vija“. Vizito metu atkreiptas dėmesys į evakuacinius čiužinius, kurie įvertinti kaip naudingos priemonės gerinant paslaugų kokybę ir gyventojų saugumą. 
	Į 2026 m. metinį pirkimų planą buvo įtrauktas įsigijimas 20 vnt. evakuacinių paklodžių, įvardinamų kaip svarbi įstaigos civilinės saugos ir gyventojų saugumo užtikrinimo priemonė. Jos skirtos saugiai ir operatyviai evakuoti riboto judumo, nevaikštančius ar dėl sveikatos būklės savarankiškai judėti negalinčius asmenis ekstremalių situacijų metu, leidžia užtikrinti greitą pagalbą evakuacijos metu, sumažina sužalojimų riziką ir gali padėti išsaugoti žmonių gyvybes. 





Gyventojų pateiktų pasiūlymų skaičius už 2024 - 2025 metus

Pasiūlymai pagal pasitenkinimą teikiamomis paslaugomis klausimyną	
2024 m.	2025 m.	6	10	Pasiūlymai susirinkimų metu	
2024 m.	2025 m.	13	9	



Gyvenimo kokybės vertinimo 2024 - 2025m. palyginimas

2024 m.	Sutinku	
Savirealizacija	Soc. ryšiai	Saugumas	Gerbuvis	Sveikata	0.92	0.92	0.93	0.93	0.88	2025 m.	Sutinku	
Savirealizacija	Soc. ryšiai	Saugumas	Gerbuvis	Sveikata	0.89700000000000002	0.81499999999999995	0.80800000000000005	0.86199999999999999	0.8	2025 m.	Sutinku	
Savirealizacija	Soc. ryšiai	Saugumas	Gerbuvis	Sveikata	2025 m.	Sutinku	
Savirealizacija	Soc. ryšiai	Saugumas	Gerbuvis	Sveikata	2025 m.	Sutinku	
Savirealizacija	Soc. ryšiai	Saugumas	Gerbuvis	Sveikata	



Gyvenimo kokybės sričių vertinimas 2025 m.
Nesutinku (proc)	
Sveikata 	Gerbūvis	Saugumas	Socialiniai ryšiai	Savirealizacija	0.02	0	0	0.04	0	Nei sutinku, nei nesutinku (proc)	
Sveikata 	Gerbūvis	Saugumas	Socialiniai ryšiai	Savirealizacija	0.14000000000000001	0.16800000000000001	0.11	0.13	0.13500000000000001	Sutinku (proc)	
Sveikata 	Gerbūvis	Saugumas	Socialiniai ryšiai	Savirealizacija	0.84	0.83199999999999996	0.89	0.83	0.86499999999999999	



Paslaugų gavėjų įtraukimo į ISGP palyginimas 2024-2025 metais
   

Bendras gyventojų skaičius	
2025 m.	2024 m.	47	49	Iškėlusių savo tikslus procentas	
2025 m.	2024 m.	0.46810000000000002	0.22450000000000001	


Paslaugų teikimo tęstinumo užtikrinimas hospitalizuotiems gyventojams, proc. 

Tęstinių paslaugų vienam hospitalizacijos atvejui suteikimo procentinė išraiška	
Suteiktos tęstinės paslaugos	Nesuteiktos tęstinės paslaugos	86.67	13.33	

Gyvenimo kokybės 2024- 2025 m. rezultatų palyginimas

2024 m.	Sutinku	
Savirealizacija	Socialiniai ryšiai	Saugumas	Gerbūvis	Sveikata	0.92	0.92	0.93	0.93	0.88	2025 m.	Sutinku	
Savirealizacija	Socialiniai ryšiai	Saugumas	Gerbūvis	Sveikata	0.89	0.81499999999999995	0.80800000000000005	0.86199999999999999	0.8	



Pirmojo paslaugų gavėjo gyvenimo kokybės pokytis per  2024 m. - 2025 m. 

Sveikata	
Sutinku 	Nesutinku	Sutinku 	Nesutinku	2024 m.	2025 m. 	3	2	1	Gerbūvis	
Sutinku 	Nesutinku	Sutinku 	Nesutinku	2024 m.	2025 m. 	3	2	4	1	Saugumas	
Sutinku 	Nesutinku	Sutinku 	Nesutinku	2024 m.	2025 m. 	4	4	5	3	Socialiniai ryšiai	
Sutinku 	Nesutinku	Sutinku 	Nesutinku	2024 m.	2025 m. 	5	4	1	Savirealizacija	
Sutinku 	Nesutinku	Sutinku 	Nesutinku	2024 m.	2025 m. 	3	2	1	



Antrojo paslaugų gavėjo gyvenimo kokybės pokytis per 2024 m.- 2025 m. 

Sveikata	
Sutinku	Nesutinku	Sutinku	Nesutinku	2024 m.	2025 m.	3	2	1	Gerbūvis	
Sutinku	Nesutinku	Sutinku	Nesutinku	2024 m.	2025 m.	4	1	3	2	Saugumas	
Sutinku	Nesutinku	Sutinku	Nesutinku	2024 m.	2025 m.	6	2	6	2	Socialiniai ryšiai	
Sutinku	Nesutinku	Sutinku	Nesutinku	2024 m.	2025 m.	5	4	1	Savirealizacija	
Sutinku	Nesutinku	Sutinku	Nesutinku	2024 m.	2025 m.	2	1	2	1	



Gyventojų pasitenkinimo įvairiomis teikiamomis paslaugomis 2024 - 2025 m. palyginimas 

2024 m. 	Tenkina	
Tarpusavio santykiai	Santykiai su darbuotojais	Vidaus tvarkos taisyklės	Aplinka ir patalpos	Užimtumas ir kitoų veiklų organizavimas	Sveikatos priežiūros paslaugos, priežiūros organizavimas	Skalbyklos teikiamos paslaugos	Maisto racionas	0.91	1	0.9	0.88	0.79	0.68	0.96	0.57999999999999996	2025 m.	Tenkina	
Tarpusavio santykiai	Santykiai su darbuotojais	Vidaus tvarkos taisyklės	Aplinka ir patalpos	Užimtumas ir kitoų veiklų organizavimas	Sveikatos priežiūros paslaugos, priežiūros organizavimas	Skalbyklos teikiamos paslaugos	Maisto racionas	0.59	1	0.75	0.76	0.59	0.32	0.55000000000000004	0.4	



Gyventojų artimųjų pasitenkinimo įvairiomis teikiamomis paslaugomis 2024 m. - 2025 m. palyginimas 

2024 m. 	Tenkina	
Tarpusavio santykiai	Santykiai su darbuotojais	Vidaus tvarkos taisyklės	Aplinka ir patalpos	Užimtumas ir kitoų veiklų organizavimas	Sveikatos priežiūros paslaugos, priežiūros organizavimas	Skalbyklos teikiamos paslaugos	Maisto racionas	1	1	1	1	0.98	1	0.98	0.98	2025 m.	Tenkina	
Tarpusavio santykiai	Santykiai su darbuotojais	Vidaus tvarkos taisyklės	Aplinka ir patalpos	Užimtumas ir kitoų veiklų organizavimas	Sveikatos priežiūros paslaugos, priežiūros organizavimas	Skalbyklos teikiamos paslaugos	Maisto racionas	1	1	0.98	1	0.98	0.96	1	0.98	



Personalo pasitenkinimo darbu 2024-2025 metais palyginimas

2024 metai	
10 balų	9 balai	8 balai	7 balai	6 balai	5 balai	4 balai	0.22	0.3	0.22	0.04	0.04	0.13	0.04	2025 metai	
10 balų	9 balai	8 balai	7 balai	6 balai	5 balai	4 balai	0.28999999999999998	0.28999999999999998	0.26	0	0.03	0.1	0.03	


Personalo mokymų vertinimas, 2025 m.

proc.	
Mokymai patenkino mano profesinius poreikius	Mokymai vidutiniškai patenkino mano profesinius poreikius	Mokymuose įgytas žinias pritaikiau savo profesinėje veikloje	Mokymuose įgytas žinias iš dalies pritaikiau savo profesinėje veikloje	0.82	0.16200000000000001	0.51	0.46600000000000003	

Teisės į užimtumą ir saviraišką įgyvendinimas

Turi galimybę dalyvauti veiklose	
2024	2025	85	82	Gali patys rinktis laisvalaikio formą	


2024	2025	82	92	Patenkitas siūlomomis veiklomis	
90% 


2024	2025	76	90	



Partnerių stiprinimo gyvenimo kokybės sritys paslaugų gavėjų požiūriu

Lietuvos Raudonasis kryžius	
39	10	16	68	32	Kauno apskr. vieš. Biblioteka	
32	5	10	59	61	Lietuvos audiosen. Biblioteka	
14	7	32	45	24	1. Sveikata 2. Gerbūvis 3. Saugumas 4. Soc.ryšiai 5. Savirealizacija


Procentinė išraiška



Partnerių stiprinimo gyvenimo kokybės sritys darbuotojų požiūriu

Lietuvos Raudonasis kryžius	
42	5	25	70	56	Kauno apskr. vieš. Biblioteka	
38	8	34	60	72	Lietuvos audiosen. Biblioteka	
43	10	30	52	20	1. Sveikata 2. Gerbūvis 3. Saugumas 4. Soc. ryšiai 5. Savirealizacija


Procentinė išraiška

